Diari Oficial de la Generalitat Valenciana


Sumari del DOGV 2831, del 20-09-1996 (1996/839259)

ORDRE de 22 de julio de 1996, de la Conselleria de Cultura, Educació i Ciència, per la qual convoca ajudes per a la creació de guions de llargmetratges cinematogràfics i sèries de ficció per a 1996.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2831

Data del DOGV
:   20-09-1996

Secció del DOGV
:   ALTRES DISPOSICIONS

Número del document
:   1996/839259


Data del document
:   22-07-1996

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 22 de julio de 1996, de la Conselleria de Cultura, Educació i Ciència, per la qual convoca ajudes per a la creació de guions de llargmetratges cinematogràfics i sèries de ficció per a 1996.   
Per tal d'ampliar les àrees d'actuació i suport al sector audiovisual valencià, la Conselleria de Cultura, Educació i Ciència considera necessari estimular l'escriptura de guions de llargmetratges cinematogràfics i de sèries de ficció mitjançant la concessió d'ajudes econòmiques que donen incentiu a aquesta activitat. D'acord amb els articles 2 i 31.4. de la Llei Orgànica 5/1982, per la qual s'aprova l'Estatut d'Autonomia de la Comunitat Valenciana, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, de Govern Valencià.  
ORDENE  
Article 1  
Convocar la concessió d'ajudes per a la creació de guions de llargmetratges cinematogràfics i de sèries de ficció per a 1996, i aprovar les bases de la convocatòria, que s'inclouen com a annex I a aquesta ordre.  
Article 2  
L'import de les ajudes que es concedisquen per a aquesta finalitat -la quantia global màxima de la qual serà de 3.000.000 PTA- seran a càrrec de la línia 403 del programa 455.10, "Promoció Cultural" dels pressupostos de la Generalitat Valenciana per a 1996.  
DISPOSICIONS FINALS  
Primera  
S'autoritza la Direcció General de Promoció Cultural a dictar les resolucions que requerisca l'aplicació i el desenvolupament del que es disposa en aquesta ordre.  
Segona  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.  
Tercera  
Contra aquesta ordre, que posa fi a la via administrativa, es podrà presentar un recurs contenciós administratiu en el termini de dos mesos, comptador a partir del dia de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana. Per a fer aquesta interposició cal comunicar-ho prèviament a aquest òrgan. Tot això de conformitat amb el que disposa l'article 58 de la Llei Reguladora de la Jurisdicció Contenciosa Administrativa i l'article 110.3. de la Llei 30/1992 de 26 de novembre del Règim Jurídic de les Administracions Públiques i del Procediment Administratiu Comú.  
València, 22 de julio de 1996  
La consellera de Cultura, Educació i Ciència,  
MARCELA MIRó PÉREZ  
ANNEX I  
Bases per a l'adjudicació d'ajudes a la creació de guions de llargmetratges cinematogràfics i de sèries de ficció per a 1996.  
1. Finalitat  
Aquestes ajudes tenen com a finalitat donar suport a la realització de guions de llargmetratges i de sèries de ficció.  
2. Característiques  
Es concediran un màxim de cinc ajudes, de 600.000 pessetes cadascuna, a guionistes valencians que desitgen realitzar el treball de creació del guió d'un llargmetratge cinematogràfic o d'una sèrie de ficció.  
3. Solxlicituds  
3.1. El termini de presentació de solxlicituds començarà l'endemà de la publicació de l'ordre en el Diari Oficial de la Generalitat Valenciana, i s'estendrà durant els 20 dies hàbils comptats a partir de la data esmentada.  
3.2. La solxlicitud, segons el model que figura en l'annex II, haurà d'acompanyar-se dels documents següents:  
a. Quan el solxlicitant siga una persona física:  
- La fotocòpia del NIF del solxlicitant  
- El currículum del solxlicitant  
b. Quan el solxlicitant siga una empresa de producció:  
- La fotocòpia del certificat d'inscripció de l'empresa en el Registre Administratiu d'Empreses Audiovisuals de la Comunitat Valenciana.  
- La còpia del contracte o, si escau, de la carta d'encàrrec de l'escriptura del guió per al qual se solxlicita l'ajuda a un guionista, i l'escrit d'acceptació d'aquest.  
c. En els dos casos:  
- La memòria explicativa del projecte d'escriptura, amb una sinopsi argumental detallada.  
En el cas de les sèries, es presentarà un resum de la temàtica i la línia argumental detallada de tres capítols, si es tracta de capítols de duració inferior a 30 minuts; o de dos, si els capítols tenen una durada entre els 30 i els 60 minuts.  
- Una mostra del treball per al qual se solxlicita l'ajuda, amb una extensió no inferior a l'equivalent aproximat a cinc minuts de projecció.  
- L'autorització del propietari dels drets, si el projecte es basa en una obra literària o en qualsevol altre mitjà que requerisca l'obtenció dels esmentats drets.  
- Els certificats expedits per la Tresoreria Territorial de la Seguretat Social i la Delegació d'Hisenda del domicili fiscal del beneficiari, per a acreditar que el solxlicitant està al corrent de les obligacions tributàries amb la Hisenda Pública i amb la Seguretat Social, d'acord amb el que disposa l'Ordre de 7 de gener de 1991, de la Conselleria d'Economia i Hisenda, sobre justificació del compliment de les obligacions tributàries, i amb la Seguretat Social per beneficiaris de subvencions concedides amb càrrec als pressupostos de la Generalitat Valenciana (DOGV núm. 1.477).   
- Qualsevol altra dada o document relacionat amb el projecte objecte de la solxlicitud que els interessats consideren convenient aportar-hi.  
3.3. Tota la documentació requerida es presentarà, junt amb la solxlicitud, a les direccions territorials de Cultura i Educació, o als centres de l'Oficina d'Informació, Iniciatives i Reclamacions de la Generalitat Valenciana, o bé s'enviarà per qualsevol dels procediments establits en l'article 38.4 de la Llei de Règim Jurídic de les Administracions Públiques i del Procediment Administratiu Comú.  
3.4. Si la solxlicitud no complira les dades exigides o faltara la documentació complementària, es requerirà a l'interessat perquè, en el termini de 10 dies, en solucione els defectes; amb l'advertència de l'arxiu de la solxlicitud, en cas contrari.  
4. Avaluació dels projectes i resolució de les solxlicituds  
4.1. Per a l'avaluació dels projectes presentats pels solxlicitants, es constituirà una comissió avaluadora nomenada pel director general de Promoció Cultural, de la qual formaran part:  
- President: el director general de Promoció Cultural.  
- Vicepresident: el cap del Servei de Promoció i Difusió Cultural.  
- Secretari: un funcionari del Servei de Promoció i Difusió Cultural.  
- Vocals: tres membres nomenats per resolució del director general de Promoció Cultural.  
4.2. Els criteris que es tindran en compte per a la valoració dels projectes presentats són:  
- Interés temàtic i argumental.  
- Adequació dels nivells de llenguatge a l'estil de la narració.  
- Domini dels recursos expressius.  
- ús del valencià.  
- Viabilitat del projecte des del punt de vista de la producció i comercialització posterior.  
4.3. Una vegada realitzada la valoració dels projectes presentats per la comissió, el director general de la Promoció Cultural elevarà la proposta corresponent a la Conselleria de Cultura, Educació i Ciència, que resoldrà la concessió de les ajudes i la quantia corresponent. La dita resolució haurà de ser dictada en el termini màxim de tres mesos a partir de la data de finalització de presentació de solxlicituds. Donat cas que en el termini establit no s'haguera dictat la resolució, la petició es considerarà desestimada.  
4.4. Concedida la subvenció, l'interessat haurà de manifestar l'acceptació, per escrit, en un termini no superior a 15 dies naturals comptats a partir de la recepció de la notificació de la concessió de l'ajuda (annex III). Si transcorre el dit termini sense rebre's l'acceptació expressa, es declararà que ha perdut el dret a la subvenció concedida.  
5. Obligacions dels beneficiaris  
Seran obligacions dels beneficiaris:  
5.1. Presentar finalitzats els guions subvencionats abans del 30 de novembre de 1996, data límit en què hauran d'entregar, al Registre General de la Conselleria de Cultura, Educació i Ciència o a les direccions territorials d'Educació i Cultura d'Alacant, Castelló i València, tres còpies del guió, mecanografiades i enquadernades.  
Si el nivell de qualitat s'estima insuficient, la comissió avaluadora podrà elevar proposta de modificació o revocació de l'ajuda concedida.  
5.2. Acreditar que es troben al corrent de les seues obligacions tributàries i amb la Seguretat Social, segons l'ordre de 7 de gener de 1991, de la Conselleria d'Economia i Hisenda (DOGV núm.1.477)  
5.3. Sotmetre's a les actuacions de control financer que corresponen a la Intervenció General, en relació amb les ajudes concedides.  
5.4. Fer constar, si es realitza la pelxlícula o la sèrie, el patrocini per a la realització del guió de la Conselleria de Cultura, Educació i Ciència de la Generalitat Valenciana.  
5.5. Les previstes amb caràcter general per als beneficiaris de subvencions de la Generalitat Valenciana en la Llei d'Hisenda Pública de la Generalitat Valenciana.  
6. Justificació i pagament de les ajudes  
La tramitació del pagament d'aquestes ajudes començarà després que el beneficiari acredite el compliment de les obligacions establides en la base 5. d'aquest annex i després del preceptiu informe favorable de la comissió avaluadora.  
7. Incompatibilitats. Supòsits exclosos  
La concessió d'aquestes ajudes és incompatible amb qualsevol altra ajuda que hi siga simultània, siga d'entitat pública o privada, per al mateix treball. Qualsevol alteració unilateral, per part del beneficiari, de les condicions tingudes en compte per a la concessió de l'ajuda podrà donar lloc a la modificació, o anulxlació, si escau, de la resolució de la concessió